เเฟนผมกินยาคุมมาได้ประมาณเเผงที่6ละครับ ช่วงตอนเช้าเมื่อวานเเฟนผมโดนหนูกัดพาไปหาพาไปฉีดยาเเล้วก็ให้ยาที่มีชื่อว่า Dymoxin (Amoxycillin500mg) เป็นยาฆ่าเชื้อเม็ดยาสีขาวชมพูเป็นเเคปซูล ทุกวันเเฟนผมกินยาคุมทุกๆตอนเที่ยงๆบ่ายๆเเล้วกินยาตัวนี้เข้าไปตอนช่วง 3ทุ่ม พอเช้าวันถัดมาผมได้มีเพศสัมพันธ์กับเเฟนเเล้วหลั่งในไปนิดเดียว ผมอยากทราบว่า 1.ยาตัวนี้มีผลทำให้ยาคุมบดลงไหมครับ 2.ยาตัวนี้ทำให้มีโอกาสตั้งครรภ์ไหมครับ 3.ถ้ากินยาตัวนี้กับยาคุมร่วมกันเป็นอะไรไหมครับจะอันตรายไหม 4.ต้องกินยาคุมฉุกเฉินกันไว้ไหมครับ พอดีผมเครียดมาก อยากรู้คำตอบครับรบกวนคุณช่วยเเนะนำด้วยครับขอบครับ
สวัสดีค่ะ หากได้ทานยาคุมกำเนิดอย่างถูกต้อง คือทานทุกวัน ไม่มีวันที่ลืมทาน ยายาในเวลาใกล้เคียงกันของแต่ละวัน ไม่มีอาเจียนหรือท้องเสียร่วม ยายังไม่หมดอายุหรือเสื่อมสภาพ ยาคุมกำเนิดก็จะช่วยป้องกันการตั้งครรภ์ได้มากกว่า 99%สำหรับยาแก้อักเสบ Amoxycillin ซึ่งเป็นยาในกลุ่มเพนิซิลินนั้น ในการศึกษาส่วนใหญ่ พบว่ายากลุ่ม penicillin ไม่มีผลกับระดับฮอร์โมนเอสโตรเจนในกระแสเลือดหรือมีเพียงเล็กน้อยค่ะ ดังนั้นสามารถทานร่วมกันได้ค่ะ หากไม่มั่นใจ แนะนำให้ทานยาแก้อักเสบดังกล่าวกับยาคุมกำเนิดห่างกันอย่างน้อย 2 ชั่วโมง หรืออาจใช้ถุงยางอนามัยร่วมไปด้วยในช่วงที่ยังทานยาอยู่ แต่ไม่จำเป็นต้องทานยาคุมฉุกเฉินค่ะ เพราะยาคุมฉุกเฉินจะไม่ได้ไปช่วยเพิ่มประสิทธิภาพในการป้องกันการตั้งครรภ์ ในทางกลับกัน อาจไปมีผลทำให้ประสิทธิภาพของยาเม็ดคุมกำเนิดลดลงได้